Folketing
2010-05-04

Jamen jeg tror, at der er meget stor forskel. Når det her drejer sig om medicin og apoteker er det netop, fordi vi ser medicinalfirmaer have en stor økonomisk interesse i medicin og i, hvad priserne er. Det har vi også hørt tidligere ordførere sige. Hvis det drejer sig om en praktiserende læge, er der jo en overenskomst, så der tror jeg ikke, man kan have en økonomisk interesse på samme måde.